Сынмаучылар гына сирәк, күрәсең...

	Балалар комлыкта уйный. Бер төркем хатын-кыз сөйләшеп утыра. “Куркып тормадың син, Таня, бер-бер артлы өч балаңны алып кайттың”, – ди Марина исемлесе. Аңа Таня дигәне җавап бирә: “Кияүгә чыккач күрәзәчегә барган идем. Иреңнең гомере кыска, дип әйтте. Шуңа күрә, аның төсе булсын дип, узган берен алып кайттым”, – ди. Моны тыңлап торган хатыннар дәррәү кубып, шушы темага кереп китте.	  “Беренче тапкыр иптәш кызлар белән баргач, күрәзәче хатынның әйткән сүзләрен уенга борып утырдым. Хәзер йөргән егетеңә түгел, башка берәүгә кияүгә чыгасың, дигәч, шарлатан икән, дип тел шартлаттым. Егетем белән 6 ел очрашып, бик яратышып йөр­дек. Тик иртәрәк көлгән­мен. Кияүгә чыннан да башкага чыктым. Үзем дә сизми калдым”, – ди Гүзәл. 
	Сәйдә ГОМӘРОВА	
Ватаным Татарстан

	№ 120 | 19.08.2014	


